CELEX: 22012D0266
Language: hu
Date: 2012-04-26 00:00:00
Title: 2012/266/EU: Az AKCS–EU Nagykövetek Bizottságának 1/2012 határozata ( 2012. április 26. ) a Vállalkozásfejlesztési Központ igazgatója hivatali idejének megszüntetéséről

22.5.2012   
            
            
               HU
            
            
               Az Európai Unió Hivatalos Lapja
            
            
               L 131/9
            
         AZ AKCS–EU NAGYKÖVETEK BIZOTTSÁGÁNAK 1/2012 HATÁROZATA
   (2012. április 26.)
   a Vállalkozásfejlesztési Központ igazgatója hivatali idejének megszüntetéséről
   (2012/266/EU)
   AZ AKCS–EU NAGYKÖVETEK BIZOTTSÁGA,
   tekintettel az első alkalommal 2005. június 25-én Luxembourgban módosított (1) és második alkalommal 2010. június 22-én Ouagadougouban módosított (2), az egyrészről az afrikai, karibi és csendes-óceáni államok, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (3) és különösen annak III. melléklete 2. cikkének (6) bekezdésére,
   tekintettel az AKCS–EK Nagykövetek Bizottságának a Vállalkozásfejlesztési Központ alapszabályáról és eljárási szabályzatáról szóló, 2005. július 20-i 8/2005 határozatára (4) és különösen annak 7. cikke (5) bekezdésére,
   mivel:
   
               (1)
            
            
               Az AKCS–EU Nagykövetek Bizottsága a 3/2010 határozatában (5)2010. szeptember 6-i hatállyal Jean-Erick ROMAGNE-t nevezte ki a Vállalkozásfejlesztési Központ igazgatójának, azon későbbi határozatok sérelme nélkül, amelyeket e bizottság hatáskörén belül esetleg el kell, hogy fogadjon.
            
         
               (2)
            
            
               A Vállalkozásfejlesztési Központ igazgatótanácsa a 2011. szeptember 27-i rendkívüli ülésén egyhangúlag az igazgató és az igazgatóhelyettes hivatali idejének megszüntetését ajánlotta,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EU Nagykövetek Bizottsága 2012. augusztus 10-i hatállyal megszünteti Jean-Erick ROMAGNE, a Vállalkozásfejlesztési Központ igazgatójának megbízatását.
   2. cikk
   Az AKCS–EU Nagykövetek Bizottsága azonnali hatállyal megbízza a Vállalkozásfejlesztési Központ igazgatótanácsát, hogy hozzon megfelelő intézkedéseket, amelyek az új igazgató kinevezéséig biztosítják a Központ megfelelő működését.
   
      Kelt Brüsszelben, 2012. április 26-án.
      
         
            az AKCS–EU Nagykövetek Bizottsága részéről
         
         
            az elnök
         
         Shirley SKERRITT-ANDREW
      
   
   
      (1)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).
   
      (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 1. o.).
   
      (3)  HL L 317., 2000.12.15., 3. o.
   
      (4)  HL L 66., 2006.3.8., 16. o.
   
      (5)  HL L 145., 2010.6.11., 17. o.